
	ACTA 


	Expedient núm.: 
	Òrgan col·legiat: 

	JGL/2023/28 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	28 d’agost de 2023 

	Durada 
	des de les 16.00 fins a les 16.40 hores 

	Lloc 
	saló de sessions de la casa consistorial 

	Presidida per 
	Joan Parcerisa i Albacete 

	Secretària actal. 
	Mireia Irla i Solà


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	No

	Joan Parcerisa i Albacete
	1r tinent d’alcaldessa
	Sí

	Maria Pilar Viladrich i Masana
	2a tinenta d’alcaldessa
	Sí

	Ramon Montaner i Viladrich
	3r tinent d’alcaldessa
	Sí

	Maria Moumen Es Saddouki
	4a tinenta d’alcaldessa
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l’acta JGL/2023/27 de la Junta de Govern Local de la sessió duta a terme el dia 21 d'agost de 2023, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS AMBIENTALS
	Expedient 1575/2023. Canvi de nom llicència activitat bar restaurant –Ptda. de Santa Llúcia (exp. AA 287)

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura per a l’activitat de bar restaurant a la partida de Santa Llúcia, que disposa de llicència per a l’activitat per decret d’Alcaldia 08/98, de 8 de juny (exp. AA 287);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el canvi de nom sol·licitat.


CONTRACTACIÓ
	Expedient 1574/2023. Contracte menor de servei – activitat "A Camp Obert", curs 2023/2024

	Favorable
	Tipus de votació: unanimitat

	El 22 d'agost de 2023, la treballadora social Sònia Pallarès i Gilabert emet informe tècnic en relació a l’activitat "Futbol+" per al curs 2023/2024. En l’informe es fa constar que l’Ajuntament de Solsona organitza des de l'any 2019 l'activitat "Futbol+" sota el paraigua del projecte "A Camp Obert". Es tracta d’una activitat extraescolar gratuïta que a través de la pràctica del futbol busca fomentar l’esforç, el respecte, el treball en equip, la humilitat i l’ambició, entesos des de la cultura de la cooperació, per a què els infants siguin positius en l’aspecte individual i també col·lectiu.
El 23 d'agost de 2023, la regidora delegada d'Infància, M. Pilar Viladrich i Massana, emet informe justificatiu de la necessitat de contractar el servei per a la realització de l'activitat "A Camp Obert, curs 2023/2024".
La contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament; per tant, es justifica la necessitat i idoneïtat de la contractació.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 85311300-5 (Serveis de benestar social per a nens i joves).
El pressupost d'aquest servei és inferior a 15.000,00 € (sense IVA), i la durada prevista és inferior a un any, sense pròrroga, el que suposa que el procediment adequat per a la seva tramitació és el contracte menor.
Per a la contractació d'aquest servei s'ha sol·licitat pressupost a les empreses que consten a continuació, amb el resultat següent:
· Gesport (Sala Viladrich Gestió esportiva, SL) ha presentat un pressupost de 1.089,00 €/mes
· ETFEM no ha presentat pressupost.
Des de Serveis Socials i la regidoria d'Infància es proposa l’adjudicació del contracte a Gesport, atès que la proposta que presenta és inferior al pressupost base de licitació, i que l'altra empresa proposada no ha presentat pressupost.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Fonaments de dret
· L’article 25.2.e) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “Avaluació i informació de situacions de necessitat social i l'atenció immediata a persones en situació o risc d’exclusió social.”
· Els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, que regulen la contractació menor.
· L'article 21.1.f) Llei 7/1985, de 2 d’abril, reguladora de les bases de règim local, en relació a les atribucions de l'alcaldessa.
Examinada la documentació que l'acompanya, vist l'informe de Secretaria i Intervenció,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
Primer. Adjudicar el contracte menor de serveis per a la realització de l'activitat “A Camp Obert, curs 2023/2024”, a Sala Viladrich Gestió Esportiva, SL (GESPORT), amb CIF núm. B25608415, per un import de 7.200,00 € (sense IVA), més el 21% d'IVA, el que fa un import total de 8.712,00 € (IVA inclòs).
L'activitat es durà a terme entre els mesos d'octubre de 2023 i maig de 2024 (inclosos).
Es realitzarà els dimarts i dijous, de les 17.00 a les 19.00 hores, i s'hi podran inscriure un màxim de 30 infants en edats compreses entre els 6 i els 14 anys.
Segon. Autoritzar i disposar la despesa amb càrrec a l'aplicació pressupostària 2310.22696 (Programes i activitats socials) amb càrrec a l'exercici 2023.
Tercer. Designar com a responsable de l’execució Sònia Pallarès i Gilabert, treballadora  social dels Serveis Socials Bàsics del Solsonès.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


	Expedient 1589/2023. Contracte menor de subministrament – adquisició del vehicle Ford Transit Connect, matrícula 1438 JZD, per a la brigada d'obres

	Favorable
	Tipus de votació: unanimitat

	El 25 d'agost 2023, Joan Parcerisa i Albacete, regidor delegat d'Obres, i Jaume Núñez i Serra, cap de la brigada d'obres, emeten informe justificatiu de la necessitat de contractar el subministrament per a l'adquisició del vehicle Ford Transit Connect, matrícula 1438 JZD.
La motivació que justifica la necessitat del contracte és la utilització pels serveis ordinaris de la brigada d'obres; per tant, la contractació es considera convenient per l'interès públic que representa.
El 27 de març de 2017, l’Ajuntament de Solsona contracta amb Arval Service Lease (Caixabank Equipment Finance, SAU) amb modalitat rènting el subministrament pel vehicle Ford Transit Connect, matrícula 1438 JZD. Una vegada exhaurit el contracte, l’Ajuntament té l'opció de compra pel seu preu residual, què és de 8.800,00 € (IVA inclòs).
D'acord amb l'informe esmentat, es valora favorablement la seva adquisició, ja que es tracta d'un vehicle en bon estat (menys de 30.000 km) i que fa un gran servei a la brigada municipal d'obres.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 34136000-9 (Furgons).
El pressupost d'aquest subministrament és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
Aquest contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de Secretaria i Intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
Primer. Adjudicar el contracte menor del subministrament per a l'adquisició del vehicle Ford Transit Connect, matrícula 1438 JZD, per a la brigada d'obres de l'Ajuntament, a Arval Service Lease, SA, amb CIF núm. A81573479, per un import de 7.272,73 €, més 21% d’IVA, que fa un import total de 8.800,00 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1530-62900 i 1530-62300 amb càrrec a l'exercici 2023.
Tercer. Designar com a responsable de l’execució el cap de la brigada d'obres de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


CONVENIS
	Expedient 1539/2023. Conveni de col·laboració amb el club Futbol Sala Solsona per a la gestió del bar del pavelló municipal d'esports

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i el club Futbol Sala Solsona per la gestió del bar del pavelló municipal d'esports i que es transcriu tot seguit:
"Conveni de col·laboració entre l'Ajuntament de Solsona i el club Futbol Sala Solsona per a la gestió del bar del pavelló municipal d'esports
Solsona, __ de/d’__________ de 2023
Reunits
Per una part, l’Ajuntament de Solsona (en endavant, l’Ajuntament), amb el CIF núm. P2525700G, i amb seu a Solsona, al carrer del Castell, 20 i representat per Judit Gisbert i Ester, alcaldessa de Solsona.
I, per una altra part, Futbol Sala Solsona, amb CIF núm. G25766478, amb domicili a Solsona, al carrer de Salvador Espriu, 8, representat en aquest acte per David Estany i Viñas.
Exposen
1. Que l’Ajuntament de Solsona, a través de la regidoria d’Esports, gestiona les instal·lacions esportives municipals, situades al complex esportiu municipal.
2. Que al pavelló nou l’Ajuntament hi va habilitar un espai destinat al servei de bar per als usuaris de la instal·lació. Es tracta d’un espai situat a la primera planta i equipat amb servei d’aigua i de llum.
3. Que, en aquests moments, no hi ha cap tipus d’acord, conveni o contracte vigent que reguli la utilització de l’espai destinat al servei de bar.
4. Que les entitats en aquest moment usuàries del pavelló (Club Bàsquet Solsona, Solsona Patí Club, Club Patinatge Solsonès i Futbol Sala Solsona) han signat un document palesant el seu acord en què aquest bar sigui gestionat per l’entitat Futbol Sala Solsona.
5. Que el Club Futbol Sala Solsona (en endavant, el Club) és una entitat de caràcter esportiu, donada d’alta a la Federació Catalana de Futbol i una de les usuàries del pavelló nou.
6. Que de forma lliure i espontània, reconeixent-se mútuament la representació amb la que cadascun diu actuar i suficient capacitat d'obrar per a obligar-se, acorden l'arrendament, en concepte de local de negoci, la finca identificada al punt primer, tot subjectant-lo a les següents
Condicions particulars
1. L’Ajuntament cedeix al Club la utilització i explotació de l’espai destinat al servei de bar situat al pavelló municipal d’esports nou.
2. El conveni entrarà en vigor el primer de setembre de 2023 i finalitzarà el dia 31 d’agost de 2024, coincidint amb la temporada 2023-2024. Finalitzat aquest termini, es podrà prorrogar per un nou període d’un any per acord manifestat de manera expressa per ambdues parts.
3. La cessió que avui s’acorda es fa amb caràcter gratuït, de manera que el club no haurà de satisfer cap tipus de contraprestació a l’Ajuntament per l’ús del bar.
4. El consum d'aigua i electricitat serà a càrrec de l’Ajuntament. El club procurarà fer-ne un consum responsable, especialment pel que fa a l’aigua i tenint en compte la situació d’excepcionalitat per sequera.
En el cas que calgui contractar altres serveis, ambdues parts n’acordaran la conveniència i qui se’n fa càrrec.
5. L’Ajuntament queda exempt de tota responsabilitat derivada dels espais cedits pel present i de les activitats que al mateix s'hi facin. Per aquest motiu, el Club es compromet a complir amb les normes sanitàries i industrials que per l'Administració se'ls requereixi.
6. El club és l’obligat a pagar les taxes i impostos que esdevinguin motivats per les activitats que a l'immoble cedit s'hi realitzin.
7. El club es compromet a oferir els serveis de bar tots aquells dies en què hi hagi competicions i activitats i/o les entitats així ho demanin.
Qualsevol excepció haurà de ser autoritzada per l’Ajuntament.
8. No obstant allò que s’ha previst en els punts anteriors, en aquells casos en què el Solsona Patí Club, el Club Patinatge Solsonès o el Club Bàsquet Solsona organitzin o participin en l’organització d’algun campionat, serà el club respectiu qui decidirà si assumeix el servei de bar, si aquest estarà obert o tancat o si el prestarà el club Futbol Sala Solsona.
9. El club s’obliga a la conservació de les instal·lacions en perfecte estat de manteniment, neteja i higiene. Tota aquella beguda que se serveixi per sortir de l’àmbit estricte del bar se servirà en got de plàstic o ampolla de plàstic destapada i el Club vetllarà per recollir els envasos que puguin quedar a la zona més propera al bar.
10. Pel que fa a la recollida de deixalles, el club complirà en tot moment allò que preveu l’ordenança municipal reguladora de la recollida de residus. En aquest sentit, els responsables de l’entitat tindran la responsabilitat de treure cada dia els cubells de les deixalles que correspongui. Pel que fa a la recollida dels mateixos l’endemà al matí, anirà a càrrec dels treballadors municipals de les instal·lacions esportives.
11. En la prestació del servei, i d’acord amb el Decret legislatiu 1/2000, de 31 de juliol, pel qual s’aprova el Text únic de la Llei de l’esport, el club respectarà en tot moment la prohibició de venda i consum de begudes alcohòliques a les instal·lacions esportives.
12. El club, a més, s'obliga:
· A no tenir o manipular a l'immoble cedit matèries explosives, inflamables, incomodes, insalubres o perilloses sense tenir els permisos i autoritzacions exigides per l’Administració.
· A respectar i complir les obligacions de convivència i ordenances de policia. De manera especial, a respectar el descans del veïns si alguna activitat es realitza en horari nocturn.
· A seguir i complir amb totes les mesures necessàries perquè els motors, màquines, etc. que precisa per a desenvolupar l’activitat esmentada a la condició tercera no produeixin, en la mesura del possible, vibracions o sorolls molestos per als restants ocupants de l'immoble, o que no afectin a la consistència, solidesa o conservació de l'immoble.
13. El club, sota la seva responsabilitat i assumint-ne tots els costos, podrà realitzar al local aquelles obres que cregui necessàries per adaptar-lo a l’objecte pactat. Aquestes obres però no podran modificar l’estructura externa de l’immoble ni afectar la seguretat de l’edifici.
Totes aquelles obres realitzades pel Club, sempre amb l'autorització de l’Ajuntament, quedaran en benefici de l'immoble, de manera que en vèncer o rescindir-se aquest conveni no en podrà demanar cap tipus d'indemnització.
14. El club es fa directa i exclusivament responsable, i n'eximeix de tota responsabilitat a l’Ajuntament, dels danys que pateixin persones, animals, instal·lacions, serveis o coses que hi hagi als espais objecte de cessió pel present conveni.
15. A la finalització del conveni, el club haurà de deixar les instal·lacions en l’estat en què les va trobar i lliures de qualsevol material utilitzat per al desenvolupament de l’activitat.
I per a que així consti i en prova de conformitat, signen aquest conveni, per duplicat, però amb un únic efecte, a la ciutat i data al principi assenyalats."
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda aprovar el contingut del conveni esmentat i facultar l’alcaldessa per a la seva signatura.


	Expedient 1593/2023. Conveni de col·laboració entre el Departament d’Educació, l’Ajuntament de Solsona i la Fundació Privada Escolar Mare de Déu del Claustre per al desenvolupament del projecte singular Escola-Empresa, per als cursos del 2023-2024 al 2026-2027

	Favorable
	Tipus de votació: unanimitat

	Es dona compte del conveni de col·laboració entre l’Administració de la Generalitat de Catalunya, mitjançant el Departament d’Educació, l’Ajuntament de Solsona i la Fundació Privada Escolar Mare de Déu del Claustre per al desenvolupament del projecte singular Escola-Empresa, per als cursos del 2023-2024 al 2026-2027, i que es transcriu tot seguit:
"Conveni de col·laboració entre l’Administració de la Generalitat de Catalunya, mitjançant el Departament d’Educació, l’Ajuntament de Solsona i la Fundació Privada Escolar Mare de Déu del Claustre per al desenvolupament del projecte singular Escola-Empresa, per als cursos del 2023-2024 al 2026-2027
Reunits
D’una banda, la Sra. Gemma Boix López, directora dels Serveis Territorials a la Catalunya Central, i actuant en l’exercici de les facultats delegades per la Resolució EDU/505/2023, de 14 de febrer, d’advocació i delegació de competències de la persona titular del Departament d’Educació (DOGC núm. 8861 -23.02.2023).
De l’altra, l’Il·lma. Sra. Judit Gisbert Ester, alcaldessa de l’Ajuntament de Solsona, nomenada en el Ple de data 17 de juny de 2023, fent ús de les facultats que li són reconegudes a l’article 53.1 del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
De l’altra, el senyor Jaume Subirà Cambrany amb NIF 78151422K, en nom i representació de Fundació Privada Escolar Mare de déu del Claustre, institució que ostenta la titularitat del centre Arrels II , en ús de les atribucions conferides per l’escriptura de poders número de protocol 1556, de 16 de desembre de 2021, signada davant la notaria de Solsona, la senyora Roser Berenguer Sabaté.
En ús de les seves atribucions, les parts es reconeixen, mútuament, la capacitat jurídica suficient per formalitzar aquest conveni.
Manifesten
1. La Llei orgànica 6/2006, de 19 de juliol, de reforma de l’Estatut d’Autonomia de Catalunya, a l’article 131, d’acord amb l’article 149.1.30 de la Constitució, estableix un règim de competència compartida en la programació de l’ensenyament, la seva definició i l’avaluació general del sistema educatiu, en allò referent als ensenyaments obligatoris que condueixen a l’obtenció d’un títol acadèmic amb validesa a tot l’Estat.
Per part de l’administració autonòmica li correspon a aquesta l’exercici de les facultats derivades de la distribució de competències prevista a la norma constitucional i recollida a l’Estatut en matèria d’ensenyament. El Departament d'Educació actua en el seu àmbit de competències determinat pel Decret 184/2022, de 10 d'octubre, de denominació i determinació de l'àmbit de competència dels departaments en què s'organitza el Govern i l'Administració de la Generalitat de Catalunya.
2. El Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, en l’article 191.1 estableix que l’Administració de la Generalitat i els ens locals poden establir convenis sobre assumptes d’interès comú, per tal d’instrumentar fórmules d’assistència i cooperació econòmica, tècnica i administrativa.
3. La Llei orgànica 2/2006, de 3 de maig, d’educació, assenyala en l’article 22.4, que l’educació secundària obligatòria s’organitzarà d’acord als principis d’educació comuna i d’atenció a la diversitat dels alumnes, corresponent a les administracions educatives regular les mesures d’atenció a la diversitat, organitzatives i curriculars, que permetin als centres, en l’exercici de la seva autonomia, una organització flexible dels ensenyaments. Entre aquestes mesures d’atenció a la diversitat, en l’apartat 5 d’aquest mateix article s’inclouen, entre d’altres, les mesures de suport personalitzat per a l’alumnat amb necessitat específica de suport educatiu.
L’article 26.1 estableix que els centres han d'elaborar les seves propostes pedagògiques per a tot l'alumnat d'aquesta etapa atenent la seva diversitat. Així mateix, han d'arbitrar mètodes que tinguin en compte els diferents ritmes d'aprenentatge de l'alumnat, afavoreixin la capacitat d'aprendre per si mateixos i promoguin el treball en equip. En aquest sentit, de conformitat amb l’apartat 5 correspon a les administracions educatives regular solucions específiques per atendre els alumnes que manifestin dificultats aprenentatge.

L’article 27 regula els programes de diversificació curricular com una mesura d’atenció educativa per donar resposta a la situacions descrites en el paràgraf anterior. En l’apartat 1, estableix que el Govern i les administracions educatives han de definir, en l’àmbit de les seves competències respectives, les condicions per establir la modificació i l’adaptació del currículum des del tercer curs d’educació secundària obligatòria, per a l’alumnat que ho requereixi després de l’oportuna valoració. I en l’apartat 2, estableix que aquests programes han d’estar orientats a la consecució del títol de graduat o graduada en educació secundària obligatòria, per part dels qui presentin dificultats rellevants d'aprenentatge després d'haver rebut, si s'escau, mesures de suport en el primer o segon curs, o als qui aquesta mesura els sigui favorable per obtenir el títol.
En l’article 108.4 estableix que la prestació del servei públic de l’educació es fa a través dels centres públics i privats concertats.
I en l’article 120.1 i 2 estableix que els centres disposen d’autonomia pedagògica, d’organització i de gestió en el marc de la legislació vigent i en els termes recollits en aquesta Llei i en les normes que la despleguin; així com que els centres docents disposen d’autonomia per elaborar, aprovar i executar un projecte educatiu.
4. La Llei 12/2009, del 10 de juliol, d’educació, en l’article 59.4 assenyala que l'ordenació de l'educació secundària obligatòria ha d'establir programes de diversificació curricular orientats a la consecució de la titulació. Aquests programes poden comprendre activitats regulars fora dels centres, en col·laboració, si escau, amb les administracions locals.
5. El Decret 175/2022,de 27 de setembre, d’ordenació dels ensenyaments de l’educació bàsica, en l’article 19.3 estableix que l'atenció educativa a l'alumnat comprèn el conjunt de mesures i suports destinats a tots els i les alumnes amb la finalitat d'afavorir el seu desenvolupament personal i social i perquè avancin en l'assoliment de les competències de cada etapa educativa i la transició a la vida adulta, en el marc d'un sistema educatiu inclusiu.
I en l’article 20.1 s’estableix que els centres d'educació secundària obligatòria poden organitzar programes de diversificació curricular, que es concreten com una mesura addicional per estimular la continuïtat formativa dels i de les alumnes amb dificultats d'aprenentatge i/o risc d'abandonament escolar.
6. El Decret 150/2017, de 17 d’octubre, de l’atenció educativa a l’alumnat en el marc d’un sistema educatiu inclusiu, en l’article 2.1 s’estableix que aquest Decret té per objecte garantir que tots els centres educatius sostinguts amb fons públics dins l'àmbit de l'ensenyament no universitari siguin inclusius mitjançant l'establiment de criteris que orientin l'organització i la gestió dels centres, l'ordenació de mesures i suports per a l'atenció educativa i per a la continuïtat formativa de tots i cadascun dels alumnes.
I en l’article 9.5 s’estableix que constitueixen mesures i suports addicionals, entre d’altres que enumera, els programes de diversificació curricular.
Per tot això, ambdues parts es reconeixen mútua capacitat per actuar i acorden formalitzar aquest conveni de conformitat amb les següents,
Clàusules
Primera. Objecte
L’objecte d’aquest conveni és establir els termes de la col·laboració entre l’Administració de la Generalitat de Catalunya, mitjançant el Departament d’Educació, l’Ajuntament de Solsona i Fundació Privada Escolar Mare de déu del Claustre per al desenvolupament del projecte singular Escola - Empresa. Aquest projecte singular inclou les activitats que l’alumnat realitza fora del centre educatiu i que corresponen a l’àmbit pràctic del programa de diversificació curricular (PDC).
Aquest conveni no altera la titularitat de la competència en la matèria ni implica cessió de facultats.
La competència i les facultats respecte al desenvolupament del projecte singular correspon al centre educatiu privat i a la institució que n’ostenta la titularitat.
La col·laboració del Departament d’Educació ve delimitada als compromisos que aquest assumeix a la clàusula cinquena del conveni.
La institució privada és titular del centre Arrels II.
L’alumnat que podrà participar en aquest projecte singular serà el del centre educatiu o dels centres educatius (si són varis) Arrels II.
Segona. Àmbit subjectiu
Podran realitzar les activitats objecte d'aquest conveni els i les alumnes a partir de tercer curs de l’educació secundària obligatòria amb dificultats d’aprenentatge i/o risc d’abandonament escolar, que no han assolit les competències en la majoria de les matèries en els cursos anteriors i tenen compromès l’assoliment de les competències de l’etapa i l’obtenció del títol de graduat o graduada en educació secundària obligatòria.
Els requisits i procediment per incorporar alumnat en el programa del projecte singular es troba en els documents d’organització i gestió de centre, que cada curs escolar es publica al portal de centre del Departament d’Educació.
Tercera. Espais i instal·lacions
Les activitats d’àmbit pràctic externes al centre es poden desenvolupar en espais i instal·lacions de l’Ajuntament de Solsona o en espais i instal·lacions d’una entitat externa, pública o privada, amb la qual l’Ajuntament de Solsona col·laborarà. En aquest cas, la corporació local ha de comptar amb la conformitat del Departament d’Educació (del director o directora dels serveis territorials).
La col·laboració s’haurà de substanciar per mitjà de l’instrument jurídic concret que empararà aquesta col·laboració, ja sigui un conveni de col·laboració de la Llei 40/2015, d’1 d’octubre, del règim jurídic del sector públic, ja sigui un contracte de lloguer, si s’escau, o qualsevol altre instrument jurídic que hi sigui d’aplicació, que contindrà com a mínim el següent contingut: referència i identificació d’aquest conveni indicant que l’instrument jurídic descrit anteriorment de col·laboració deriva i ve emparat per aquest; que l’entitat externa accepta col·laborar en la formació acadèmica de l’alumne que hi participi; nom i cognoms de l’alumne; nom de l’institut; nom del projecte; horari; període de realització de les activitats; que les parts signatàries compliran la normativa en matèria de protecció de dades de caràcter personal; que l’entitat externa es compromet a donar compliment a la normativa referent a la protecció del menor i que disposa d’una pòlissa d’assegurança de responsabilitat civil que cobreixi els danys eventuals causats per l’estat de conservació i manteniment dels espais i instal·lacions i mitjans materials i per la naturalesa de les activitats realitzades; signatures del director o directora del centre o de la institució privada titular, del representant de la corporació local i del representant de l’entitat col·laboradora (entitat externa).
La idoneïtat dels espais i instal·lacions es determina de manera conclusiva posterior a un procés valoratiu entre el centre educatiu i la corporació local, i si escau, l’entitat externa. Per a determinar aquesta idoneïtat es pot consultar amb els serveis territorials del Departament d’Educació.
La naturalesa de les activitats i la seva connexió amb el procés d’aprenentatge de l’alumnat, així com l’avaluació i criteris de seguiment, ha de venir definit en el projecte elaborat pel centre educatiu.
Quarta. Projecte educatiu
El projecte educatiu es redactarà de conformitat amb el que disposa el Decret 175/2022,de 27 de setembre, d’ordenació dels ensenyaments de l’educació bàsica i al Decret 102/2010, de 3 d’agost, d’autonomia dels centres educatius, per als centres integrats en el Servei d’Educació de Catalunya, i ha de contenir, almenys, els apartats següents:
1. Nom: identificació del projecte singular amb un nom.
2. Metodologia: estratègies i activitats didàctiques que afavoreixin l’aprenentatge de tot l’alumnat. Les activitats d’ensenyament i aprenentatge han d’estar diversificades, fomentant l'ús de les diferents tecnologies per a l'aprenentatge, la comunicació i el coneixement, amb la finalitat de personalitzar i potenciar la participació activa i col·laborativa de l'alumnat; criteris d’agrupament de l’alumnat; ús d’espais i utilització de recursos materials.
3. Currículum: programació didàctica (competències específiques, criteris d’avaluació i sabers; i situacions d’aprenentatge) per a cadascun dels tres àmbits (lingüístic i social; científic tecnològic i pràctic) i distribució horària per a cadascun dels àmbits.
4. Activitats d’àmbit pràctic externes al centre: ja sigui en serveis propis de l’ajuntament o en entitats externes a la corporació local s’hauran d’especificar criteris de qualitat del lloc i de les instal·lacions, les tasques a realitzar i l’horari previst.
5. Avaluació dels aprenentatges: estratègies i instruments d’avaluació diversos per facilitar la regulació dels aprenentatge i per comprovar l’assoliment de les competències per part de l’alumnat. Criteris de pas de curs i criteris per a l’obtenció del títol de graduat o graduada en educació secundària obligatòria.
Cinquena. Compromisos de les parts
Per part de l’Ajuntament de Solsona:
1. L’Ajuntament de Solsona es compromet a facilitar l'accés dels i les alumnes a les instal·lacions adients on podran dur a terme les activitats de l'àmbit pràctic externes al centre.
Per aquesta raó es formalitzarà, si escau, el document de col·laboració referenciat a la clàusula tercera per part de la corporació local amb cada una de les entitats externes que col·laboren.
2. L’Ajuntament de Solsona es coordinarà amb el centre educatiu i li facilita la informació necessària per poder dur a terme el seguiment de l’alumnat i l’avaluació del seu procés d’aprenentatge.
Per part del Departament d’Educació:
1. Valorar el desenvolupament global del projecte i proposar millores.
2. Facilitar ajuda, si escau, perquè el procés d’elaboració del projecte sigui adequat fins a la seva materialització.
3. Auxiliar les altres parts signants del conveni en qualsevol incidència o fet sobrevingut durant el desenvolupament del projecte.
Per part de la institució privada titular del centre:
1. Vetllar perquè el centre elabori un projecte de mesura d’atenció educativa coherent i adequat.
2. Coordinar-se amb la corporació local per tal de desplegar amb eficiència el contingut del projecte.
Sisena. Assegurances i responsabilitats civils
Els i les alumnes que participin en els projectes singulars estaran protegits per l'assegurança escolar obligatòria que es constitueix obligatòriament amb el pagament dels drets de matriculació.
La responsabilitat patrimonial i civil que es pugui derivar d’actuacions de l’alumnat de centres de titularitat privada queda assumida per la cobertura que obligatòriament ha de tenir contractada la institució titular del centre.
L’ens local ha de tenir cobertes per pòlisses de responsabilitat civil i/o patrimonial les eventualitats sobrevingudes en la realització de les activitats per part de l’alumnat, sigui mitjançant una pòlissa específica a tal fi o bé per alguna pòlissa general que ja tinguin subscrita.
Setena. Despeses i ús de recursos
La corporació local determinarà els següents termes per a la realització de les activitats derivades de l’objecte d’aquest conveni: modalitats de gestió, recursos humans, recursos materials i econòmics.
La signatura d’aquest conveni pot implicar despesa econòmica per a la corporació local en concepte de contractació de personal nou, d’adquisició de nous recursos materials, o d’espais i instal·lacions.
La signatura d'aquest conveni no implica cap despesa econòmica per al Departament d'Educació en concepte de contractació de personal nou, d’adquisició de nous recursos materials o d’espais i instal·lacions.

Vuitena. Modificacions del conveni
En qualsevol moment de la vigència d’aquest conveni, a iniciativa de qualsevol de les parts signants i amb la conformitat d’aquestes, es pot modificar el contingut d’aquest conveni mitjançant addenda formalitzada, sempre i quan aquestes modificacions no suposin una alteració substancial del conveni, ja que en aquest cas escauria signar un nou conveni i resoldre l’anterior.
Novena. Comissió de seguiment
Per vetllar pel seguiment, interpretació, vigilància i control del conveni i pel seu acompliment, així com dels plans d'actuació i activitats que se'n deriven, es crea una comissió de seguiment formada per representants del Departament d'Educació, l’Ajuntament de Solsona i Fundació Privada Escolar Mare de déu del Claustre de forma paritària, que resoldrà els problemes d'interpretació i compliment que puguin plantejar-se.
La intervenció del Departament d’Educació en la comissió ve delimitada a la valoració i facilitació del desenvolupament global del projecte, i a l’auxili a les altres parts del conveni en qualsevol incidència o fet sobrevingut durant el desenvolupament del projecte.
Hi haurà, com a mínim, una reunió ordinària per curs i les extraordinàries que siguin adients, en aquest cas, convocades a petició d’una de les parts.
El director o directora dels serveis territorials designarà el representant que formarà part de la comissió de seguiment en representació del Departament d’Educació.
Desena. Vigència i pròrroga
Aquest conveni serà vigent des de la data de la seva signatura fins al 31 d’agost de 2027 i amb possibilitat de pròrroga. La pròrroga es materialitzarà per mitjà d’addenda prèviament a la finalització de la vigència d’aquest conveni.
Onzena. Causes de resolució
Les causes de resolució del conveni són les recollides a l’article 51.2 de la Llei 40/2015, de règim jurídic del sector públic. En cas d’incompliment dels compromisos, les parts poden acordar abans de mutu acord les adaptacions o modificacions del projecte referit que considerin necessàries, i especialment, la part referent a les activitats externes a l’institut, podent aquestes últimes quedar aturades fins que no es resolguin favorablement les incidències.
Dotzena. Protecció de dades
Les parts es comprometen a:
1. Complir la normativa reguladora de protecció de dades de caràcter personal d’acord amb el que determina el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades) i la Llei orgànica 3/2018, de 5 de desembre, de protecció de dades personals i garantia dels drets digitals; així com a aquella altra normativa reguladora de protecció de dades de caràcter personal que sigui d’aplicació durant la vigència d’aquest conveni i que no contradigui, s’oposi o sigui incompatible amb el Reglament (UE) 2016/679 i la Llei orgànica 3/2018; així com a donar compliment a les disposicions contingudes en el contracte d’encàrrec per al tractament de dades personals entre la institució privada que és titular del centre educatiu i l’ens local, que s’ha de subscriure al marge d’aquest conveni.
Les dades personals són les dels alumnes que s’inclouen en l’àmbit subjectiu d’aplicació de la proposta de conveni.
2. Les parts s'informen mútuament que les dades personals dels intervinents i representants d’aquest Conveni seran tractades per cada part en qualitat de responsables del tractament independents, amb la finalitat de dur a terme la seva gestió, sota el compliment de la normativa reguladora de la protecció de dades personals.
Les seves dades es conservaran mentre duri el conveni de col·laboració i, una vegada finalitzat aquest, es mantindran durant el termini de prescripció de les possibles responsabilitats que poguessin sorgir derivades de la mateixa.
Els intervinents i els representants de les parts poden exercir els drets d'accés, rectificació, oposició, cancel·lació, limitació del tractament i portabilitat de les dades, en els casos i amb l'abast que estableixi la normativa aplicable en cada moment, adreçant-se a les parts referenciades en l'encapçalament d’aquest conveni, segons correspongui.
Tretzena. Dret a l’honor, intimitat i pròpia imatge i protecció del menor
1. Les parts signatàries també donaran compliment a les previsions establertes a la Llei orgànica 1/1982, de 5 de maig, de protecció civil del dret a l’honor, a la intimitat personal i familiar i a la pròpia imatge i resta de normativa d’aplicació en matèria de confidencialitat.
2. Que el seu respectiu personal, sigui propi o extern, que intervingui en l’execució d’aquest conveni, complirà la normativa vigent en matèria de protecció del menor, i concretament el requisit que disposa l’article 57.1 de la Llei orgànica 8/2021, de 4 de juny, de protecció integral a la infància i l’adolescència davant la violència, concretament amb el requisit de no haver estat condemnat per sentència ferma per qualsevol delicte contra la llibertat i indemnitat sexuals tipificats al títol VIII de la Llei orgànica 10/1995, de 23 de novembre, del Codi Penal, així com per qualsevol delicte de tràfic d’éssers humans tipificat al títol VII bis del Codi Penal. Aquesta circumstància s’haurà d’acreditar mitjançant la certificació negativa del Registre Central de delinqüents sexuals.
Catorzena. Altres compliments
Les parts signants d’aquest conveni resten obligades a la consecució de l’interès general amb compliment de les normatives de règim jurídic de les administracions, del procediment administratiu comú, i han d’instar a altres agents implicats en el projecte al compliment general de les normatives aplicables.
Quinzena. Naturalesa i jurisdicció
Aquest conveni té naturalesa administrativa, i li és d’aplicació el Capítol II del Títol IX la Llei 26/2010, del 3 d’agost, de règim jurídic i de procediment de les administracions públiques de Catalunya, el Capítol VI del Títol preliminar de la Llei 40/2015, d’1 d’octubre, de règim jurídic del sector públic i el Decret 52/2005, de 5 d’abril, de creació i regulació del Registre de convenis de col·laboració i cooperació, excepte la institució que ostenta la titularitat del centre privat, donat que no està sotmesa al compliment de la normativa de règim jurídic de les administracions ni del procediment administratiu comú.
Les qüestions litigioses sorgides sobre la interpretació, la modificació, la resolució i els efectes d’aquest conveni, que no puguin ser resoltes d'acord amb el que es determina per la comissió de seguiment que es crea en la clàusula desena, seran resoltes per la jurisdicció contenciosa administrativa.
Perquè així consti, s’estén el present document i, en prova de conformitat, el signen les parts indicades."
A proposta de la regidora delegada d'Educació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda aprovar el contingut del conveni esmentat i facultar l’alcaldessa per a la seva signatura.


CULTURA
	Expedient 1583/2023. ETFEM – assignació bústia Casal de Cultura i Joventut

	Favorable
	Tipus de votació: unanimitat

	Vista la sol·licitud presentada i subscrita per Mariona Aubert i Torrents, representant de l’Associació Equip de Tecnificació i Formació en Esports de Muntanya (ETFEM), amb NIF núm. G25813601, en què demana poder utilitzar una de les bústies que hi ha a l’edifici del Casal de Cultura i Joventut a disposició de les entitats, per a poder establir la seu social de l’entitat en aquesta adreça;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita i comunicar a la sol·licitant que s’ha d'adreçar a l’Ajuntament per a procedir amb els tràmits pertinents de la cessió.


	Expedient 1584/2023. Associació juvenil Joventut Solsonina – actes de la Festa Major 2023

	Favorable
	Tipus de votació: unanimitat

	Vista la sol·licitud presentada i subscrita per Jordi Casaldàliga i Vilafranca, representant de l’associació juvenil Joventut Solsonina, amb NIF núm. G25746009, en què demana poder utilitzar els serveis i materials que a continuació es detallen per a poder dur a terme els diferents actes de la Festa Major:
· dissabte dia 2 i diumenge dia 3 de setembre, permís per ocupar la via pública de les 17.00 a les 20.00 hores, per a la venda de samarretes i d'entrades del concert del dia 10 de setembre
· dijous dia 7 de setembre, amb motiu de la capta, el sopar popular i el concert, una connexió al subministrament elèctric a la plaça Major i cubells per al reciclatge de les escombraries
· divendres dia 8 de setembre, amb motiu del concurs de músics al carrer, una connexió al subministrament elèctric a la plaça del Camp, dues carpes, cubells per al reciclatge de les escombraries, taules i cadires a sota el monument de la plaça del Camp i 20 tanques metàl·liques
· dissabte dia 9 de setembre, amb motiu del sopar popular i el concert a la plaça del Camp, una connexió al subministrament elèctric, dues carpes, cubells per al reciclatge de les escombraries, 12 tanques de plàstic a la plaça Major i 20 tanques metàl·liques a la plaça del Camp
· diumenge dia 10 de setembre, amb motiu del concert a la Sala Polivalent, 20 tanques metàl·liques, cubells per al reciclatge de les escombraries, l'equip de so i llums de la Sala Polivalent i el tècnic de so i llums i accés als camerinos i al magatzem de la Sala Polivalent i poder disposar d'una clau del pàrquing de la Sala Polivalent i una clau de sota el monument de la plaça del Camp;
A proposta dels regidors delegats de Cultura, de Governació i de Medi Ambient,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita excepte les dues carpes ja que no en disposem.


	Expedient 1591/2023. Associació del Pubillatge Solsoní – utilització gimnàs Escola Setelsis, material i equipament municipal

	Favorable
	Tipus de votació: unanimitat

	Vista la sol·licitud presentada i subscrita per Montserrat Auguets Canes, amb DNI núm. ***9713**, representant de l’Associació del Pubillatge Solsoní, en què, amb motiu de l’acte de comiat dels representants del pubillatge 2022 i la proclamació dels representants de 2023, que tindrà lloc a la plaça del Camp el dia 7 de setembre, a les 18.00 hores, demana poder utilitzar el material i serveis que es detallen a continuació:
· poder utilitzar el gimnàs de l’Escola Setelsis durant la tarda del dia 7 i la nit del 7 al 8 de setembre per acollir els assistents a l'acte
· disposar d’una taula i dues cadires al Casal de Cultura i Joventut per poder fer les confirmacions
· 150 cadires, equip de so, micròfon, faristol i una connexió al subministrament elèctric a la plaça del Camp
· poder fer ús de la sala d’actes del Casal de Cultura i Joventut per poder projectar el vídeo de comiat;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita amb la condició que no es podrà accedir al gimnàs de l’Escola Setelsis abans de les 19.00 hores.


DRETS SOCIALS
	Expedient 1551/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, ref. 2012/00772 FS2023, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de juny de 2023, un ajut de tres-cents setanta-dos euros amb setanta-cinc cèntims (372,75 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


GOVERNACIÓ
	Expedient 1573/2023. Concessió gual núm. 688 – C/ Pompeu Fabra, 26

	Favorable
	Tipus de votació: unanimitat

	Vista la sol·licitud d’alta de la concessió de la llicència per col·locar un gual d’entrada i sortida de vehicles;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist que el sol·licitant no s’ha beneficiat del servei durant el primer semestre de l’any 2023;
Vist l’informe favorable núm. 378/2023 emès per la Policia Local per a la concessió d'un gual de 3 metres,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir un gual, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 € i, per tant, l’import que cal abonar l’any 2023 és de 42,95 €. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l’Ajuntament pintarà l'espai del gual.
3. Concedir l’abonament del primer semestre de l'any.


	Expedient 1576/2023. Inauguració d’una nova línia de negoci

	Favorable
	Tipus de votació: unanimitat

	Vista la sol·licitud d’una empresa que, amb motiu de la inauguració d’una nova línia de negoci al comerç situat al carrer de la Bòfia, demana autorització per poder realitzar un acte d’inauguració davant de l’establiment el dia 16 de setembre, de les 17.00 a les 21.30 hores, amb un piscolabis i una actuació musical en format acústic i tallar parcialment la circulació de vehicles del carrer de la Bòfia i prohibir l’aparcament de vehicles durant l’estona que duri l’acte; també demana poder disposar de sis tanques grogues, 40 cadires, tres taulers i nou cavallets;
Vist l'informe 379/2023 emès per la Policia Local i a proposta dels regidors delegats de Governació i de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 28,25 €. L'import s'haurà d'abonar al compte bancari de l'Ajuntament de Solsona núm. ES60 2100 0081 9902 0000 0425. L'organització serà la responsable de les possibles incidències que es puguin produir i de la neteja de la zona en cas que l’activitat generi brutícia. Per altra banda, l’activitat no ha d’impedir la circulació de qualsevol vehicle d’urgències i no ha de quedar l’entrada de cap habitatge obstruïda per l'activitat. Cal separar i gestionar correctament els residus generats per aquesta celebració i adreçar-se a l’Oficina Ambiental de Solsona, situada al carrer del Castell, 17, 1r pis, per sol·licitar els contenidors per al reciclatge de les deixalles.


	Expedient 1577/2023. Festa Major de Solsona 2023 – instal·lació d’una food truck

	Favorable
	Tipus de votació: unanimitat

	Vista la sol·licitud de llicència per instal·lar una food truck de venda d’hamburgueses durant la Festa Major de Solsona 2023;
Vist l'informe 380/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda informar favorablement la concessió de la llicència sol·licitada després d'haver efectuat el pagament del preu públic per parades, barraques, casetes de venda... situades en terrenys d’ús públic i subjecta a les condicions següents:
· Les dates de la Festa Major de Solsona són del 7 a l'11 de setembre de 2023.
· Pel que fa a la ubicació de la fook truck, s'ha d'instal·lar a l’aparcament del passeig de les Moreres o al Camp del Serra, seguint les indicacions de la Policia Local.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· En la instal·lació s’haurà de disposar de la documentació següent:
· Documentació original, corresponent a la mateixa, presentada en la sol·licitud.
· Pòlissa d’assegurança de responsabilitat civil vigent, amb comprovant de pagament.
· Impost sobre activitats econòmiques.
· Alta a la Seguretat Social.
· Carnet de manipulador d'aliments.
· La llicència municipal que autoritza l’activitat.
· S'han de complir les condicions ambientals següents:
· Sorolls i vibracions: Adoptar les mesures adients per no superar els valors límit d’immissió exteriors, establerts al Reglament de la Llei 16/2002, de protecció contra la contaminació acústica, per a la zona de sensibilitat acústica corresponent.
· Residus: S’haurà de fer la recollida selectiva dels residus municipals generats i el seu lliurament als contenidors corresponents.
· L’espai i els entorns ocupats per les instal·lacions de l’activitat s’han de mantenir en bon estat de neteja i conservació tant durant la seva estada com quan cessin les activitats.
· Pel que fa a la prevenció d'incendis, els mitjans manuals d’extinció han d’estar convenientment senyalitzats i revisats per una empresa mantenidora autoritzada.
· El preu públic per casetes de venda ambulant, per fires i festes, situades en terrenys d'ús públic ascendeix a 3,00 €/ml/dia, per tant, l’import que cal abonar és de 105,00 €. El pagament s’ha de fer abans d’instal·lar la food truck al compte bancari de l'Ajuntament de Solsona núm. ES60 2100 0081 9902 0000 0425.


	Expedient 1590/2023. Amisol – reparació mirall, camí de la serradora (ptda. de Santa Llúcia)

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanya, president de l'Associació Amisol, amb NIF núm. G25021338, en què demana la reparació del mirall que hi ha situat en una corba molt tancada del camí que va a la serradora d'Amisol, a la partida de Santa Llúcia, ja que està trencat i és un element de seguretat viària imprescindible per evitar possibles accidents i, per tal de millorar la seguretat en la via, demana també la col·locació d'un altre mirall a l’entrada/sortida de la serradora ja que és un punt amb poca visibilitat;
Vist l'informe 385/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar al sol·licitant que es procedirà a reparar el mirall que està trencat i, pel que fa a la col·locació d'un altre mirall a l'entrada/sortida de la serradora, després de les comprovacions realitzades, no es creu necessària la seva col·locació; en tot cas, a nivell privat, es pot col·locar un senyal de STOP per obligar els vehicles que surten de la serradora a aturar-se abans d'incorporar-se al camí.


HISENDA
	Expedient 1581/2023. Facturació ocupació de la via pública amb taules i cadires, 2n trimestre de 2023 

	Desfavorable
	Tipus de votació: unanimitat

	Vista la sol·licitud que demana que es revisi la facturació de l’ocupació de la via pública amb taules i cadires d’un establiment del carrer de Sant Llorenç corresponent al segon trimestre de 2023, ja que fins el dia 24 d’abril el local estava tancat i considera que no li correspon pagar l’ocupació del mes d’abril;
Vist l’informe 384/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar al sol·licitat que no es pot atendre la seva sol·licitud ja que, tot i que el bar estava tancat al públic, les taules i cadires estaven recollides en un espai públic de la plaça de la Catedral.


MEDI AMBIENT
	Expedient 1588/2023. Alta llicència animals potencialment perillosos

	Favorable
	Tipus de votació: unanimitat

	Vista la sol·licitud d’inscripció d’una gossa de raça considerada potencialment perillosa en el Registre d’animals potencialment perillosos d’aquest Ajuntament;
Vist el que disposa la Llei 10/1999, de 30 de juliol, de la Generalitat de Catalunya, sobre tinença de gossos considerats potencialment perillosos i els articles 3 i 4 de la modificació de l'Ordenança reguladora de la tinença, comerç i recollida d'animals de companyia de l'Ajuntament de Solsona, aprovada pel Ple el dia 24 de novembre de 2022 i publicada al BOP de Lleida, núm. 43, del dia 2 de març de 2023 i al DOGC, núm. 8867, del dia 3 de març de 2023;
Examinada la documentació que acompanya la sol·licitud, vist l'informe emès per Secretaria, i de conformitat amb allò que estableix l'article en 21.1.q) de la Llei 7/1985, de 2 d'abril, reguladora de les bases del règim local,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda:
1. Atorgar llicència a la propietària d'aquest animal, per a la tinença i conducció de gossos potencialment perillosos per a la gossa:
Nom: Yeika
Raça: creuat de Mastí i American Staffordshire
Data naixement: 7 de juny de 2020
Registre censal municipal: 1585
Codi microxip: 992000002099021
Assegurança de l’animal: GACM, Seguros Generales, Compañía de Seguros y Reaseguros, SAU, pòlissa núm. 901987.
Aquesta llicència haurà de ser renovada cada cinc anys, amb la finalitat de comprovar que la interessada continua complint els requisits que se li van exigir per a la seva obtenció.
2. Obtinguda la llicència, la propietària tindrà l'obligació d'identificar i registrar l'animal.
3. La titular de la llicència té l'obligació de sol·licitar la inscripció en el Registre municipal d’animals de companyia, secció d'animals potencialment perillosos, dins dels quinze dies següents a la data en què hagi obtingut la llicència corresponent. El número d'inscripció que li correspon serà 40-2023 08 28.
4. En el dors de la llicència hi han de constar totes les obligacions que han de complir els titulars d'una llicència per a la tinença i conducció de gossos potencialment perillosos.
5. Donar trasllat de la inscripció al Registre municipal d’animals potencialment perillosos al Registre de la Generalitat de Catalunya.
6. En compliment de les obligacions establertes en la Llei 10/1999 de 30 de juliol, sobre tinença d'animals considerats potencialment perillosos, en la Llei 50/1999, de 23 de desembre, sobre el Règim jurídic de la tinença d'animals potencialment perillosos i del seu reglament, regulat per Reial decret 287/2002, de 22 de març, s'estableixen com a obligacions del/de la titular de la Llicència per a la Tinença i conducció de gossos potencialment perillosos, les següents:
· Els propietaris, criadors o forquilles d'animals potencialment perillosos tindran l’obligació d'identificar als animals amb un microxip.
· El/La titular de la llicència té l'obligació de sol·licitar la inscripció en el Registre d'animals potencialment perillosos dins dels quinze dies següents a la data en què hagi obtingut la llicència corresponent.
· La presència d'animals potencialment perillosos en llocs o espais públics exigirà que la persona que els condueixi i controli porti a sobre la llicència administrativa i la certificació acreditativa de la inscripció de l'animal en el Registre municipal d'animals potencialment perillosos.
· Els gossos potencialment perillosos hauran de portar obligatòriament un morrió apropiat per a la tipologia racial de cada animal en llocs i espais públics.
· Hauran de ser conduïts i controlats amb cadena o corretja no extensible de menys de 2 metres, sense que pugui portar-se més d'un d'aquests gossos per persona. En cap cas podrà ser conduït per un menor de 18 anys.
· Si l'animal es troba en una finca, casa de camp, xalet, parcel·la, terrassa, pati o qualsevol altre lloc determinat, haurà d'estar lligat, tret que disposi d'habitacle amb la superfície, altura i adequat tancament, per protegir les persones o animals que accedeixin o s'apropin a aquests llocs.
· La substracció o pèrdua de l'animal haurà de ser comunicada pel seu titular al responsable del Registre municipal d'animals potencialment perillosos, en el termini de 48 hores des que tingui coneixement d'aquests fets.
· La venda, traspàs, donació, robatori, mort o pèrdua de l'animal haurà de comunicar-se al Registre municipal.
· Pel trasllat d’un animal potencialment perillós d'una comunitat autònoma a una altra, si és per un període superior a tres mesos o de manera permanent, s’han de fer les inscripcions oportunes en els registres municipals.
· En les fulles registrals de cada animal s’hi farà constar igualment el certificat de sanitat animal, expedit per l’autoritat competent, que acrediti, anualment, la inexistència de malalties o trastorns que el facin especialment perillós.


PERSONAL
	Expedient 1580/2023. Autorització jornada de treball irregular

	Favorable
	Tipus de votació: unanimitat

	Dins el marc del programa de fires del Departament de Cultura de la Generalitat de Catalunya s’ha resolt l’assignació d’un import de 1.000,00 € per a l’adquisició de fons bibliogràfics per a la Biblioteca Carles Morató (Solsona) en fires o mercats especialitzats;
Vista la sol·licitud presentada per Ester Barniol i Carod, amb DNI núm. ***8677**, en què sol·licita permís per assistir, en representació de la Biblioteca Carles Morató, a la fira del Llibre del Pirineu a Organyà el dia 2 de setembre i a la fira Encontats, mercat del conte i del llibre il·lustrat de Balaguer el dia 24 de setembre de 2023 per comprar llibres amb els fons assignats;
Vist el que estableix el pacte-conveni de l'Ajuntament de Solsona a l'article 28.2;
A proposta del regidor delegat de Cultura,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda aprovar la sol·licitud presentada, autoritzar les hores d'assistència a les fires com a jornada laboral de distribució irregular i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona.


	Expedient 1547/2023. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal, amb DNI núm. ***4742**, en què sol·licita permís per formació per assistir al curs “Conducció eficient de turismes (validat per ICAEN) i conducció segura”, organitzat per la Diputació de Lleida en el marc del Pla Agrupat de Formació contínua, i que s’impartirà en format presencial el dia 6 de novembre de 2023 de les 9.00 a les 18.00 hores a Castellolí;
Vist que aquest treballador té autoritzades més de 40 hores de formació coincidents amb la jornada de treball durant l’exercici 2023;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda denegar el permís per formació sol·licitat per haver superat el nombre màxim d’hores de formació anuals previstes al pacte-conveni. Informar al treballador que pot tornar a sol·licitar aquest curs el proper exercici 2024.


URBANISME
	Expedient 1468/2023. Llicència urbanística – règim autoliquidació

	Favorable
	Tipus de votació: unanimitat

	El regidor delegat d’Urbanisme, Joan Parcerisa i Albacete, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/158
DNI: ***8975**
Obres a realitzar: substitució de la fusteria de les finestres d'un habitatge
Registre d’entrada: 2023-E-RC-2068, de 2 d’agost
Pagament de la llicència: 2 d’agost de 2023


	Expedient 1523/2023. Llicència urbanística – règim autoliquidació

	Favorable
	Tipus de votació: unanimitat

	El regidor delegat d’Urbanisme, Joan Parcerisa i Albacete, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/159
DNI: ***9763**
Obres a realitzar: reforma de les escales del jardí d'un habitatge
Registre d’entrada: 2023-E-RE-1191, de 9 d’agost
Pagament de la llicència: 9 d’agost de 2023


	Expedient 1047/2023. Llicència urbanística – instal·lació d'un sistema de captació d'energia solar fotovoltaica d'autoconsum en una instal·lació en sòl urbà

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà (referència cadastral 750060602CG7570N) (llicència núm. AS-2023/160);
Vist l'informe emès pels Serveis Tècnics Municipals i a proposta de l'alcaldessa i del regidor delegat d'Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà residencial, amb els panells situats coplanarment a la teulada de l'edifici amb una potència nominal de 4 kW, i sotmetent-la al compliment de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona i amb l’adopció de les condicions següents:
· Els captadors solars estaran integrats i recolzats a la coberta, coincidint l’angle d’inclinació i l’orientació dels captadors amb el del pla de la coberta on es posi. Es permetrà ocupar un màxim del 30% de la superfície de la coberta. Els captadors es podran separar del pla inclinat de coberta un màxim de 0,30 m i en cap cas sobrepassaran la superfície de la coberta ni el gàlib superior format per la línia horitzontal del carener.
[image: image1.png]



(Secció tipus 1 de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona.)
· Previ a l’execució del projecte caldrà disposar/complir els punts següents, sense els quals no pot iniciar-se l’obra:
· disposar del certificat de solidesa acreditant que la construcció és apta per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici plurifamiliar, autorització de la comunitat de propietaris.
· Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'Instal·lacions Tècniques de Seguretat Industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l'IBI.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les. 


	Expedient 1317/2023. Llicència urbanística – instal·lació d'un sistema de captació d'energia solar fotovoltaica d'autoconsum en una instal·lació en sòl urbà 

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà, situada al carrer de General Tristany (referència cadastral 72008005CG7570S0002HE) (llicència núm. AS-2023/161);
Vist l'informe emès pels Serveis Tècnics Municipals i a proposta de l'alcaldessa i del regidor delegat d'Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà residencial, amb els panells situats coplanarment a la teulada de l'edifici amb una potència nominal de 2,76 kW, i sotmetent-la al compliment de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona i amb l’adopció de les condicions següents:
· Els captadors solars estaran integrats i recolzats a la coberta, coincidint l’angle d’inclinació i l’orientació dels captadors amb el del pla de la coberta on es posi. Es permetrà ocupar un màxim del 30% de la superfície de la coberta. Els captadors es podran separar del pla inclinat de coberta un màxim de 0,30 m i en cap cas sobrepassaran la superfície de la coberta ni el gàlib superior format per la línia horitzontal del carener.

(Secció tipus 1 de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona.)
· Previ a l’execució del projecte caldrà disposar/complir els punts següents, sense els quals no pot iniciar-se l’obra:
· disposar del certificat de solidesa acreditant que la construcció és apta per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici plurifamiliar, autorització de la comunitat de propietaris.
· Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'Instal·lacions Tècniques de Seguretat Industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l'IBI.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1203/2023. Llicència urbanística – construcció d’un garatge adossat en un habitatge unifamiliar existent 

	Favorable
	Tipus de votació: unanimitat

	Vista la sol·licitud de llicència d’obres per construir un garatge adossat en un habitatge unifamiliar existent al carrer de l’Espiga (ref. cadastral: 6390112CG7469S0001KI) (AS-2023/162);
Vist l'informe emès pels Serveis Tècnics Municipals de 22 d’agost de 2023, i a proposta de l’alcaldessa i del regidor delegat d’Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans de començar les obres cal presentar:
· Projecte executiu visat que inclogui l’Estudi Bàsic de Seguretat i Salut.
· Assumeix visat de la direcció d’obra i la direcció de l’execució per part dels tècnics.
· Designació del coordinador de seguretat i salut.
· Identificació del contractista encarregat de l’execució de l’obra.
· Atès que el projecte indica que l’ús de garatge de la nova edificació és provisional i que a posteriori es convertirà en una ampliació de l’habitatge, es recorda que qualsevol modificació de l’ús ara concedit necessita d’una nova llicència.
· Una vegada finalitzades les obres cal donar d’alta al cadastre l’habitatge i l’ampliació.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tot els casos caldrà posar en consideració de la Policia Local qualsevol alteració en la mobilitat urbana.
· Cal recollir la placa d'obres de les oficines tècniques municipals previ pagament.
· Un cop finalitzades les obres caldrà presentar:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les. 


	Expedient 1289/2023. Llicència urbanística – divisió d’un habitatge

	Favorable
	Tipus de votació: unanimitat

	Vista la sol·licitud de llicència d'obres per a la divisió d’un habitatge existent, situat a les plantes entresòl i primera d’un immoble del carrer de Pau Casals (ref. cadastral 7002102CG7560S) (AS-2023/163);
Vist l'informe emès pels Serveis Tècnics Municipals de 22 d’agost de 2023, i a proposta de l’alcaldessa i del regidor delegat d’Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Una vegada acabada l’obra cal inscriure al cadastre els dos nous habitatges fruit de la divisió proposada i cal modificar del cadastre totes les superfícies i usos dels locals i habitatges que formen part de l’immoble per a què concordin amb la realitat que indica el projecte i el document complementari.
· Al mateix temps caldrà presentar:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les. 


	Expedient 1378/2023. Llicència urbanística – rebaix del cantell de la vorera davant la porta d'un garatge per facilitar l’accés dels vehicles

	Favorable
	Tipus de votació: unanimitat

	Vista la sol·licitud de llicència d'obres per intervenir a la via pública fent un rebaix del cantell de la vorera davant la porta del garatge situat a la travessia de Sant Isidre per facilitar l’accés dels vehicles, (ref. cadastral 7103611CG7570S0003DR) (AS-2023/164);
Vist l'informe emès pels Serveis Tècnics Municipals de 22 d’agost de 2023, i a proposta de l’alcaldessa i del regidor delegat d’Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Cal tenir en compte que només es concedeix llicència per rebaixar la zona de davant de l’amplada de la porta i que els límits del rebaix s’han d’acabar amb pendent suau sense que hi hagi cap salt.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants.
· Cal recollir la placa d'obres de les oficines tècniques municipals previ pagament.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les. 


VARIS
	Expedient 1301/2023. Festius locals, any 2024 

	Favorable
	Tipus de votació: unanimitat

	Vist l’escrit presentat pel director dels Serveis Territorials a Lleida del Departament d'Empresa i Treball i pel director general de Relacions Laborals, Treball Autònom, Seguretat i Salut Laboral de la Generalitat de Catalunya, en què demanen que per acord de Ple es proposin els dos dies de festa laboral de caràcter local per a l’any 2024;
Vist el que disposa l’article 37.2 del Reial decret legislatiu 2/2015, de 23 d'octubre, pel qual s'aprova el text refós de la Llei de l’Estatut dels treballadors que indica que de les catorze festes laborals dues tindran caràcter local i, d’acord amb el Decret 177/1980, de 3 d’octubre, en el qual s’estableix que les dues festes locals seran fixades per Ordre del Departament d'Empresa i Treball, a proposta dels municipis respectius;
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda:
Primer. Proposar, per al municipi de Solsona, els dies 12 de febrer de 2024 (dilluns de Carnaval) i 9 de setembre de 2024 (Festa Major) com a festes laborals de caràcter local.

Segon. Comunicar aquest acord als Serveis Territorials a Lleida del Departament d'Empresa i Treball i a la Direcció General de Relacions Laborals, Treball Autònom, Seguretat i Salut Laboral de la Generalitat de Catalunya.
Tercer. Donar trasllat del present acord al proper Ple de l’Ajuntament per la seva ratificació. 


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

